
Z A P I S N I K
4. sjednice Vijeća Mjesnog odbora „Petar Zrinski“
13. rujna 2021. u prostorijama MO “Petar Zrinski“, Primorska 32,
s početkom u 19 sati

NAZOČNI ČLANOVI VIJEĆA:

Igor Javorović, Tonka Javorović, Lucija Kerečin, Elizabeta Kobeščak, Tena Miličević, Krešimir Turkalj, Ivana Živčić

Predsjedava Ivana Živčić, predsjednica Vijeća.

Zapisnik vodi: Lucija Kerečin, vijećnica Vijeća. 

Predsjednica konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 4. sjednicu Vijeća Mjesnog odbora.

Bez rasprave, jednoglasno, Vijeće prihvaća tekst Zapisnika 3. sjednice Vijeća, održane 24. kolovoza 2021. , bez izmjena.

Na prijedlog predsjednice Vijeće jednoglasno utvrđuje

D N E V N I   R E D

1.  Prijedlog Odluke o izmjenama i dopunama Odluke o nerazvrstanim cestama,
            mišljenje, traži se
2. Zahtjev za povremenim korištenjem prostora mjesne samouprave Mjesnog 
            odbora „Petra Zrinski“ političkoj platformi Možemo!,  donošenje zaključka
3. Rasprava o obnovi osnovne škole „Petar Zrinski“, na zahtjev građana
4. Pitanja, prijedlozi i obavijesti. 

Ad 1. Prijedlog Odluke o izmjenama i dopunama Odluke o nerazvrstanim cestama
Članovi Vijeća primili su pisani materijal uz poziv / na sjednici.

U raspravi sudjeluju: Igor Javorović

Vijećnik Javorović se slaže s prijedlogom, ali istovremeno upozorava da se električne punionice ne smiju graditi na pješačkim i zelenim zonama.

Vijeće jednoglasno donosi

ZAKLJUČAK


o Nacrtu o prijedlogu odluke o izmjenama i dopunama odluke o nerazvrstanim cestama

I. Vijeće MO „Petar Zrinski“ daje pozitivno mišljenje na Nacrt o prijedlogu odluke o izmjenama i dopunama odluke o nerazvrstanim cestama.
 II.    Ovaj će zaključak biti dostavljen Vijeću Gradske četvrti Donji grad.
Ad 2. Zahtjev za povremenim korištenjem prostora Mjesnog odbora „Petra Zrinski“ političkoj platformi Možemo!
Predsjednik usmeno informira nazočne o predmetu rasprave i odlučivanja.

Vijeće jednoglasno donosi

Z A K LJ U Č A K

Vijeće Mjesnog odbora „Petar Zrinski“ odgađa odobravanje korištenja prostora do sljedeće sjednice Mjesnog odbora. 
Ad 3. Rasprava o obnovi osnovne škole „Petar Zrinski“
Članovi Vijeća primili su pisani materijal uz poziv.
U raspravi sudjeluju: Igor Javorović, Tonka Javorović, Elizabeta Kobeščak, Krešimir Turkalj, Tena Miličević
Vijećnik Javorović smatra da vijećnici mogu po svojim ovlastima samo proslijediti upit građana Uredu za obrazovanje. Vijećnica Kobeščak je napomenula da vijećnici u prošlom sazivu Mjesnog odbora „Petar Zrinski“ nisu imali službene informacije o obnovi Osnovne škole i savjetovala je da građanin koji je poslao upit Mjesnom odbora treba poslati isti upit na tri adrese: Uredu gradonačelnika, Gradskom uredu za obrazovanje i Zavodu za zaštitu spomenika kulture i prirode. Vijećnik Turkalj se ne slaže s navedenim stavom jer je mišljenja da vijeće Mjesnog odbora mora znati detalje obnove škole koja se nalazi na području Mjesnog odbora „Petar Zrinski“ i smatra da vijećnici proaktivno moraju dolaziti do odgovora na pitanja građana.
Vijećnik Javorović smatra da je građanin trebao poslati upit ravnateljici Osnovne Škole „Petar Zrinski“ koja je upućena u sve detalje obnove škole, dok se vijećnica Miličević slaže da građani mogu dobiti informacije i od ravnateljice škole kao i od vijeća Mjesnog odbora jer svrha rada u Mjesnom odboru je biti na raspolaganju građanima.
Vijećnica Kobeščak naglašava da će ubuduće konstituiran Školski odbor Osnovne škole „Petar Zrinski“ imati pravovremene odgovore za pitanja vezane uz obnovu i rad škole.

Vijeće jednoglasno donosi

MIŠLJENJE
Vijeće Mjesnog odbora „Petar Zrinski“ daje pozitivno mišljenje da se upit građana o obnovi Osnovne Škole „Petar Zrinski“ proslijedi na relevantne gradske institucije: Ured za obrazovanje, Ured gradonačelnika i Zavod za zaštitu spomenika kulture i prirode.
Ad 4. Rasprava o problemu buke na području Mjesnog odbora „Petar Zrinski“

Vijećnik Turkalj usmeno informira nazočne o predmetu rasprave i odlučivanja.

U raspravi sudjeluju: Igor Javorović, Tonka Javorović, Elizabeta Kobeščak, Tena Miličević, Krešimir Turkalj

Vijećnik Turkalj je odlučio skupiti potpise građana za peticiju smanjenja obujma glazbenih programa koja se provode na vanjskim prostorijama Likovne akademije, Ilica 85. Vijećnik Turkalj smatra da se mora naći adekvatan broj dana za održavanje glazbenih događanja i predlaže dane vikenda (petak i subota), a ne radne dane.

Vijećnik Javorović se slaže da koncerti ne mogu biti svaki dan, ali isto nema problema s time da se na lokaciji Likovne akademije održi par koncerata mjesečno.

Vijećnica Kobeščak napominje da površina Likovne akademije nije javna već je privatna i da izvođači imaju izdana rješenja tako da Grad Zagreb ne može intervenirati po tom pitanju.
Vijećnica Miličević upozorava da se treba povesti idejom razmjernosti pri zauzimanja stava o buci, vijećnica ne želi da Vijeće Mjesnog odbora zauzima stav protiv buke bez da uzme u obzir ekonomsku dobit za organizatore kao i kulturnu dobit koju korisnici dobivaju odlaskom na koncerte. Vijećnica predlaže sastanak VMO-a s organizatorima događaja kako bi zajedno iznašli kompromisno rješenje.

Vijećnik Turkalj je pokušao komunicirati s Likovnom akademijom, ali nije dobio povratni poziv.

Vijećnica Kobeščak naglašava da voli kulturne događaje na prostorima Mjesnog odbora „Petar Zrinski“ i predlaže da zamolimo Vijeće gradske četvrti Donji Grad da utječu na službe koje daju dozvole za održavanje događaja u 2022. godine kako bi se smanjio broj dana održavanja koncerata kao i razina buke čime vijećnica smatra da se postiže kompromisno rješenje.

Vijećnik Javorović smatra da tonski majstori mogu smanjiti buku pravilnim rasporedom zvučnika.

Vijećnici su se dogovorili da traže sastanak s dekanom Likovne akademije kako bi ga upozorili s problematikom buke.

Vijeće većinski donosi
Z A K LJ U Č A K

Vijeće Mjesnog odbora „Petar Zrinski“ traži da se na području Mjesnog odbora „Petar Zrinski“ smanji broj dana glazbenih održavanja i da se povremeno nadzire dopuštena razina buka za vrijeme glazbenih događanja.
Ad 5. Razno

Predsjednica obavještava članove Vijeća o:

Zavod za zaštitu spomenika kulture i prirode se očitao da se visina zaštitnih ograda u „zelenim kazetama“ u Primorskoj ulici ne smije povisiti.
Predsjednica moli sve vijećnike da prate razinu buke na lokaciji Mjesnog odbora „Petar Zrinski“ i da svaku prekovremenu buku prijavljuju komunalnim redarima.

Predsjednica je zatražila promjenu ključeva ureda Mjesnog odbora nakon Popisa stanovništva kako bi Vijeće imalo veću kontrolu nad korištenjem prostora.

Pitanja i prijedlozi članova Vijeća:

Vijećnik Turkalj predlaže da se zapisnici sa sjednica Vijeća Mjesnog odbora stavljaju na oglasne ploče.
Vijećnik Turkalj upozorava na problematiku nesigurnih vanjskih ovojnica višestambenih zgrada i traži način kako obavijestiti predstavnike suvlasnika stanara o obavezama osiguravanja nesigurnih zgrada. Vijećnik se boji za sigurnost sugrađana i želi osigurati sigurnosne koridore.

Vijećnica Milićević se složila da postoji više ulica na području Donjeg grada koje nisu sigurne za pješačenje i vijećnica traži sistematsko mapiranje opasnih zgrada i rješenje za sigurno kretanje.

Vijećnica Miličević i vijećnik Turkalj predlažu da Vijeće gradske četvrti Donji grad organizira točku dnevnog reda o navedenoj problematici, dok vijećnica Kobeščak upozorava da je postavljanje sigurnosnih koridora skupo i da dosta suvlasnika ne može financirati takve zahvate. Vijećnik Turkalj ima razumijevanja, ali upozorava da su suvlasnici odgovorni za sigurnost pješaka.

Vijećnica Kobeščak i Javorović obavještavaju vijećnike da komunalno redarstvo reagira na sve prijave građana o opasnim vanjskim ovojnicama i vatrogasci rješavaju problem nesigurnih dijelova zgrada.

Vijećnik Javorović je postavio pitanje može li GSKG obavijesti predstavnike suvlasnika o pravima i obavezama osiguranja vanjskih ovojnica, oluka i crijepova, dok je vijećnica Kobeščak predložila da tema prava i obaveza suvlasnika stanara može biti točka dnevnog reda Vijeća gradske četvrti Donji grad i Skupštine Grada Zagreba.
Dovršeno u 20:15 sati.
Zapisnik sastavila: Lucija Kerečin

KLASA: 026-02/21-002/1432

URBROJ: 251-06-11-113-21-2
Zagreb, 13. rujna 2021.

Predsjednica
Vijeća Mjesnog odbora
 „Petar Zrinski“
Ivana Živčić, v.r.
